Årsplan for Nedre Bardu barnehage 2020 - 2021

Å

rsplan for Nedre Bardu

barnehage

2019

-

2020



Innholdsfortegnelse

Velkommen til barnehageåret 2019 – 2020 s.3

Personalet i barnehagen s.3

Barnehagens formål og verdigrunnlag s.4

Barnehagens pedagogiske grunnsyn s.4

Satsingsområder, realfag, Inkludering (IBS), språksatsing s.4,5

Rammeplanens 7 fagområder s.5

Barn og barndom, Demokrati, mangfold og gjensidig respekt s.6

Likestilling og likeverd s.6

Bærekraftig utvikling, livsmestring og helse s.6

Danning gjennom omsorg, lek, læring og sosial kompetanse s.6,7

Vennskap og fellesskap s.7

Kommunikasjon og språk s.7

Barnehager med samiske barn s.7

Lek s.7

Barns rett til medvirkning s.7

Opplysningsplikt til barneverntjenesten s.8

Samarbeid mellom hjem og barnehage s.8

Tilvenning av nye barn s.8

Overgang mellom barnehage – skole s.8

Planlegging, vurdering, dokumentering s.8,9

Vår digitale praksis s.9

Bursdagsfeiring i barnehagen s.9

Noen av verktøyene våre s.9

Samarbeidspartnere s.9,10

Sykdom s.10

Covid – 19 s.10

Vedlegg, aktivitetsplan og didaktisk plan s.11-14

**Velkommen til barnehageåret 2020– 2021**

Bardu kommune har 5 barnehager. Nedre Bardu barnehage er en 1 –avdelings barnehage med plass til 18 ressurser. I tillegg har vi åpnet Maurtua med plass til 6 barn. Barnehagen eies og drives av Bardu kommune, hvor enhetsleder har det overordnede ansvar for barnehage og skole. Alle barnehager skal utarbeide en årsplan. Årsplanen bygger på lov om barnehage som er fastsatt av kunnskapsdepartementet og på Rammeplan for barnehagen som er en forskrift til loven.

Årsplanen skal konkretisere hvordan vi skal arbeide med kravene i Rammeplanen for barnehagens innhold og oppgaver. Den er også et viktig arbeidsredskap for personalet og gir informasjon om barnehagens pedagogiske arbeid til foreldre, eier, politikere og samarbeidspartnere. I Rammeplanen står det om progresjon, det innebærer at alle barna skal utvikle seg, lære og oppleve fremgang. Alle barn skal kunne oppleve progresjon i barnehagens innhold, og barnehagen skal legge til rett for at barn i alle aldersgrupper får varierte leke-, aktivitets- og læringsmulighet.

I år skal vi delta i noe som heter «Småfotan» Det er gjennom Midt-Troms friluftsråd. Vi skal finne turmål i passelig avstand fra barnehagen. Barna får utdelt hvert sitt turkort som de har med på tur. På turene har vi fokus på RIS og Rammeplanens innhold.

Årsplanen fastsettes av samarbeidsutvalget i barnehagen.

Faglig fokusområde: Realfag, Inkluderende barnehage og skole (IBS) og språk. (Forkortelse RIS).

Alle foreldre/foresatte oppfordres til å lese vedtektene for barnehagene i Bardu. De ligger på [www.bardu.kommune.no](http://www.bardu.kommune.no) . På Bardu kommune sin hjemmeside står det også nyttig informasjon.

Barnehagens åpningstid: 0700 – 1615 hele året med unntak av romjul, onsdag før påske og seks kurs- og fagdager. Da er barnehagen stengt. I barnehageåret 2020 – 2021 er disse dagene stengt pga kurs/fagdager: 13 og 14 august, 16 november, 5 februar og 21 juni. Den siste dagen er ikke fastsatt i påvente av kursdato. Vi gir beskjed så snart som mulig.

Tre uker i juli/august er vi med på et felles sommertilbud for alle barnehagene i kommunen. Det rulleres mellom barnehagene hvor dette tilbudet blir gitt.

E-post: [thora.jorgensen@bardu.kommune.no](mailto:thora.jorgensen@bardu.kommune.no)

[Stine.trondsen@bardu.kommune.no](mailto:Stine.trondsen@bardu.kommune.no)

[Nina.bakkmyr@bardu.kommune.no](mailto:Nina.bakkmyr@bardu.kommune.no)

[Sunniva.Esbjornsen@bardu.kommune.no](mailto:Sunniva.Esbjornsen@bardu.kommune.no)

Telefon til kontor: 92656125 / Hummelbolet: 48991917/ Maurtua: 90701239

**Personalet i barnehagen**

|  |  |  |
| --- | --- | --- |
| Thora Jørgensen | Styrer | 100 % |
| Stine B. Trondsen | Pedagogisk leder | 100 % |
| Nina Bakkmyr | Pedagogisk leder/  spes.ped | 100 % |
| Sunniva Esbjørnsen | Barnehagelærer/ | 100 % |
| Renate Vedal Bertheussen | FagarbeiderSpes.ped | 100 % |
| Hanne S. Sagmo | Assistent | 70 % |
| Mona L. Johansen | Assistent | 60 % |

**Barnehagens formål og verdigrunnlag**

**Barnehageloven §1 Formål:**

**«***Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.*

*Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.*

*Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskapet og vennskap. Barnehagen skal fremme demokrati og likestilling og motarbeide alle former for diskriminering.»*

Nedre Bardu barnehage er opptatt av at vi voksne skal ha et: «*Oppmerksomt nærvær».* Det vi vektlegger i det er at vi voksne skal se den enkeltes barn sitt behov og hvordan vi voksne skal være i samspill med barna. Vi voksne skal være helt og fullt oppmerksom på det som skjer i øyeblikket med en vennlig og aksepterende holdning.

**Barnehagens pedagogiske grunnsyn**

Med pedagogisk grunnsyn menes den virkelighetsoppfatning, de kunnskaper, verdier og holdninger som ligger til grunn for pedagogisk virksomhet. Vi i Nedre Bardu barnehage ser på barnet som et likeverdig individ som skal bli sett og behandlet med respekt. Vår holdning er at barn er selvstendige, tenkende mennesker som er kreativ og kunnskapssøkende. Holdningen til oss voksne er at barn er kompetente mennesker som kan, ut ifra sin forutsetning. Vi oppfordrer barna til å klare selv det vi vet de klarer i alle hverdagssituasjoner, dette er med på å gi de mestringsfølelse og de ser at de kan.

**Hovedmålet for Nedre Bardu barnehage er at alle skal trives og glede seg til å komme til barnehagen vår. Vi jobber for å forebygge og praktisere nulltoleranse for mobbing. Det gjør vi ved å være tydelige voksne som viser barna hva som er akseptabelt og ikke akseptabelt i handlinger. Vi jobber med praksisfortellinger, caser og teori hvor vi kommer innom overstående punkter. Dette for å stadig utvikle oss selv til å finne ut av hva vi kan gjøre for å og bli enda mer bevisste hvor vi trenger å utvikle oss.**

**Satsingsområder**

Vi viderefører de tre nasjonale satsinger vi har jobbet med de siste barnehageårene RIS. Mandager og onsdager deler vi barna inn i aldersdelt gruppe. De vil da få tilpasset opplegg ut fra sin alder og utvikling. Vi har laget en aktivitetsplan hvor tema er satt opp. Ved planlegging av aktiviteter/tema setter personalet dette inn i en didaktisk plan. På den måten synliggjør vi rammeplanens 7 fagområder og RIS.

Et bilde som inneholder innendørs, mat, bord, plast

Automatisk generert beskrivelse Eksempel på realfagsutstyr, Bee-Boot som brukes til programmering.

**Inkluderende barnehage- og skolemiljø (IBS)**

Utdanningsdirektoratet har kommet med et kompetansehevingstilbud som skal styrke barnehagers, skolers og eiers kompetanse til å fremme trygge miljøer og forebygge, avdekke og håndtere mobbing og andre krenkelse. St. mld.nr.*19 Tid for lek og læring – Bedre innhold i barnehagen* og NOU 2015: 2 *Å høre til-virkemidler for et trygt psykososialt skolemiljø* er noe av bakgrunnen for satsinga.

Vi vil fortsette å jobbe med å lære ungene våre å omfavne ulikheter, bruke et språk som snakker andre mennesker opp og fram istedenfor ned, og ikke minst tørre å gi tilbakemeldinger til hverandre når vi opplever at noen går «utenfor ramme» for hva som er greit.

**Språksatsing**

Fokus hos oss vil være at personalet skal være gode språkmodeller og vi skal lese hver dag. Vi har delt barna inn i aldersgrupper når vi har samlingsstund. Der får de tilpasset innholdet ut fra alder, utvikling og får oppleve progresjon. Innholdet i samlingsstunden er fra aktivitetsplanen slik at vi dekker de 7 fagområdene i rammeplanen og RIS. I tillegg skal barna selv få medvirke til innhold noe vi tar med oss inn i planlegging.

**Rammeplanens 7 fagområder**

«Barnehagen skal gi barn grunnleggende kunnskap på sentrale og aktuelle områder. Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesse, kunnskaper og ferdigheter» (Barnehageloven §2 Barnehagens innhold). Fagområdene i rammeplanen er i stor grad de samme som barna senere møter som fag i skolen. Gode opplevelser, erfaringer og læring innenfor disse områdene i barnehagen vil kunne gi barna et positivt forhold til fagene, og motivasjon for å lære mer.

**De 7 fagområdene er**

- Kommunikasjon, språk og tekst.

- Kropp, bevegelse, mat og helse.

- Kunst, kultur og kreativitet.

- Natur, miljø og teknologi.

- Etikk, religion og filosofi.

- Nærmiljø og samfunn.

- Antall, rom og form.

Et bilde som inneholder person, mann, foran, personer

Automatisk generert beskrivelseEt bilde som inneholder barn, person, innendørs, liten

Automatisk generert beskrivelse

Eksempel på hvordan vi jobber med Rammeplan og RIS.

Vi kommer til å synliggjøre arbeidet med de 7 fagområdene gjennom bilder og månedlige evalueringer gjennom månedsbrev til foresatte. Personalet vil gjennom planlagte aktiviteter sette opp hvilke fagområder vi har jobbet med. Alle barn i barnehagen skal ha hatt erfaring med de syv fagområdene i løpet av barnehageåret. Dette skjer gjennom hverdagsaktiviteter og ulike tema. Eksempler er: Eventyr, uterommet, konstruksjonsleker og hverdagsrutiner. Arbeidet med de 7 fagområdene i rammeplanen opptrer sjelden isolert. Gjennom sosialt samspill i lek og hverdagsaktiviteter skjer det ofte spontan kommunikasjon og opplevelser knyttet til fagområdene.

**Barn og barndom:** I Nedre Bardu barnehage er vi opptatt av å verne om barndommens egenverdi. Vi mener at barndommen er en livsfase der her - og nå perspektivet og den frie leken skal få ta mye plass, og at undringen over det som skjer her og nå og aktiv deltakelse i lek er en viktig basis for all videre læring i livet.

Dette huset er oversikt over fagområdene fra rammeplanen. Ved aktiviteter barnehagen gjennomfører går vi igjennom hvilke fagområder vi dekker. Dette er med på å skape bevissthet til personalet i forhold til rammeplanens krav og mål. Vi kommer til å bruke dette huset som bildedokumentasjon. Vi blir glade om dere etterspør hva vi holder på med når dere ser bilder på huset.

**Demokrati:** I barnehagen er barnet en del av et demokrati, hvor alle må gi og ta, erfare og lytte, samt å bli hørt. Dette betyr at barnet skal lære at individuelle behov av og til må settes til side, til fordel for fellesskapet. Vi skal jobbe for å fremme demokrati, respekt for forskjellighet og positive holdninger til å leve sammen i fellesskap. Alle skal få medvirke uavhengig av kommunikasjonsevner og språkferdigheter. Det er viktig for personalet at alle skal få tid til å bli hørt i samtaler, samlingsstunder og hverdagsaktiviteter.

**Mangfold og gjensidig respekt:** I vår barnehage er det barn fra ulike kulturer, og det er viktig for oss at alle skal kjenne at de har en plass i fellesskapet, at alle skal respekteres og at ulikheter er bra. Vi er bevisste på hvordan personalet møter hverandres forskjelligheter på slik at vi blir gode rollemodeller for barna.

**Likestilling og likeverd:** Likestilling og likeverd skal fremmes uavhengig av bl.a. kjønn- og kjønnsidentitet, etnisitet, sosial status, språk, religion og livssyn. Personalet må reflektere over sine egne holdninger for å kunne formidle og fremme likeverd og likestilling på best mulig måte.

**Bærekraftig utvikling**: Barna skal lære å ta vare på seg selv, hverandre og naturen. Vi har en viktig oppgave i å fremme verdier, holdninger og praksis for et mer bærekraftig samfunn. De grunnleggende behovene skal dekkes uten at det ødelegger fremtidige generasjoners mulighet til å dekke sine.

**Livsmestring og helse:** Barnehagen skal ha en helsefremmende og forebyggende funksjon og bidra til å utjevne sosiale forskjeller. Både fysisk og psykisk helse skal fremmes i barnehagen. Barnehagen skal bidra til trivsel, livsglede, mestring og følelse av egenverd og forebygge krenkelser og mobbing.

**Danning gjennom omsorg, lek, læring og sosial kompetanse:** Begrepet omhandler oppdragelse, læring, omsorg, utvikling og sosialisering. Danning handler om det vi trenger av kunnskap, ferdigheter og holdninger for å håndtere livet. Vi dannes hele livet, og danning skjer i samspill med andre. Læring skal foregå i det daglige samspillet med andre mennesker og med miljøet og være nært sammenvevd med omsorg, lek og danning. Barn har rett på omsorg og nærhet, og de skal oppleve dette som en naturlig del av barnehagehverdagen. Barna møter nærværende, reflekterte og tydelige voksne som tar ansvar, samspiller og støtter enkeltbarn og barnegruppa. Dette gir mestringsopplevelser, pågangsmot og lyst til å lære.

Barnehagen skal formidle verdier og kultur, gi rom for barns egen kulturskaping og bidra til at alle barn får oppleve glede og mestring i et sosialt og kulturelt fellesskap. Vi jobber for at personalet skal være gode sosiale forbilder og rollemodeller de voksne skal ha evne til oppmerksomt nærvær, og se og lytte med hjertet. Vi opptrer med tanke på at barna skal få felles opplevelser som de kan bruke i sitt sosiale samspill med andre barn. Daglig søkelys på det å snakke hyggelig til hverandre, la andre snakke ferdig, være en god venn, hjelpe hverandre når det er behov og lære seg til å ta hensyn til andre. Det å øve seg på å vente på tur er også en del av hverdagen. Vi skal lære barna at alle har en viktig plass i gruppen og at vi skal inkludere hverandre. Vi forsterker det positive vi ser.

**Vennskap og fellesskap:** Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Voksne i nedre Bardu jobber for å skape vennskap og fellesskap og forebygging av mobbing og krenkelser. Alle barna trenger venner, og vi voksne har søkelys på å hjelpe dem med å skape relasjoner. Gjennom arbeid med IBS har personalet fått ny kunnskap om temaet.

**Kommunikasjon og språk**: Fokuset i Nedre Bardu barnehage er å styrke lesing for og med barna. Vi leser for og med barna gjennom dagen. Vi har bøker tilgjengelig til alle, slik at de også selv kan bruke bøker på eget initiativ.

**Barnehager med samiske barn:** Samiske barn skal få støtte til å bevare og utvikle sitt språk, og i Nedre Bardu barnehage skal vi tilpasse tilbudet til barnas samiske bakgrunn. Det betyr at personalet skal ha kjennskap til og legge vekt på at den samiske kulturen skal være en del av innholdet i barnehagen, og at vi skal legge til rette for at barna får møte det samiske språket.

**Lek**: I Nedre Bardu barnehage jobber vi for at alle barn skal få oppleve å være med i leken. I leken får barn utviklet alle sider ved seg selv, både de kognitive sidene som motorikk, språk og matematikk. I tillegg får de bli kjent med de følelsesmessige sidene som empati, selvfølelse og samspill med andre. For at leken skal bli best mulig tilrettelagt, prøver vi å unngå at det blir for mange avbrekk i hverdagen, og at barna skal få tid til å avslutte leken i overganger. Personalet skal støtte lekne ved å kunne gå inn og veilede barn som utvikler uheldige samspillsmønster og berike leken ved å gi de opplevelser som inspirerer til lek. Vi må være bevisste på å gi barna tid til lek, vi bruker eventyr, bøker, legger til rette plass for å leke og vi dramatiserer sammen med barna, slik at de kan ta med seg opplevelser og utvikle det videre i sin rollelek.

**Barns rett til medvirkning**

Barn i barnehagen har rett til å gi uttrykk for sitt syn på barnehagens daglige virksomhet. JF. Barnehageloven §1 og §3. Grunnloven §104 og FNs barnekonvensjon art.12.nr.1. Barn skal jevnlig får muligheten til aktiv deltakelse i planlegging og vurdering av barnehagens virksomhet. Barnets synspunkter skal tillegges vekt i samsvar med dets alder og modenhet.

Barna skal få en opplevelse av seg selv som:

- Jeg er en som er verdt å lytte til

- Jeg har tanker, ideer, initiativ som er interessante for andre

- Jeg har noe å gi til andre, de liker meg

For de yngste barna har personalet fokus på å lytte, observerer og tolker hvordan hvert barn formidler sine synspunkter ved kroppsholdninger, mimikk og andre følelsesmessige uttrykk. De må oppmuntres aktivt til å gi uttrykk for sine tanker og meninger og møte anerkjennelse for sine uttrykk.

**Opplysningsplikt til barneverntjenesten**

Alle ansatte i offentlige og private instanser som i f.eks. barnehage, skole, helsevesen har en lovfestet plikt til å melde fra til barneverntjenesten når det er grunn til å tro at et barn blir mishandlet i hjemmet, eller det foreligger andre former for alvorlig omsorgssvikt, eller når et barn har vist vedvarende alvorlige atferdsvansker. Dette er for å ivareta barnet, til barnets beste. Personalet har en selvstendig opplysningsplikt til barnevernet jf. Barnehageloven §22.

**Samarbeid mellom hjem og barnehage**

Det er viktig at foreldre og personale samarbeider til beste for barnet. Det er foreldrene som har hovedansvaret for barnets oppdragelse, men personalet er viktige samarbeidspartnere. Foreldre kjenner enkeltbarnet best, og personalet er gode på barn i grupper. Hvordan barnet fungerer i gruppe kan være annerledes enn hvordan det er hjemme. Derfor er det viktig at samarbeidet bygger på gjensidig respekt, tillit og anerkjennelse. Et nært samarbeid mellom hjemmet og barnehagen er en forutsetning for at barnehagen kan bygge virksomheten på enkeltbarnets erfaringer og livsvilkår.

**Foreldremedvirkning**

Skjer gjennom daglig samtaler ved bringing og henting og gjennom foreldresamtaler. Foreldre medvirker også som gruppe gjennom deltakelse på foreldremøter og andre arrangementer alle er samlet. Hvert andre år har barnehagene i kommunen en brukerundersøkelse.

**Foreldreråd**

Alle foresatte i barnehagen er medlemmer i barnehagens foreldreråd. Foreldrerådet velger en leder og en vara for leder på foreldremøtet om høsten.

**Samarbeidsutvalget**

Er barnehagens øverste organ, og behandler saker som angår barnehagen. Det innebærer godkjenning av årsplan, høringsuttalelser eller andre saker som partene i samarbeidsutvalget bringer inn. Utvalget består av en representant for ansatte, en representant fra foreldre, og en representant fra kommunestyret. Barnehagens styrer er sekretær for utvalget og har uttale – og forslagsrett.

**Tilvenning av nye barn**

Barnehagen skal i samarbeid med foreldrene legge til rette for at barnet kan få en trygg og god start i barnehagen. Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn. Når barnet begynner i barnehagen, skal personalet sørge for tett oppfølging den første tiden slik at barnet kan oppleve tilhørighet og trygghet til å leke, utforske og lære. For nye barn blir det en oppstarts samtale, med etter følging av oppfølgingssamtale.

**Overgang mellom barnehage – skole**

Ifølge Rammeplan for barnehagen skal barnehagen i samarbeid med foreldre og skole legge til rette for at barn kan få en trygg og god overgang fra barnehage til skole og eventuelt skolefritidsordning. I samarbeid med de andre barnehagene i kommunen har vi utarbeidet en egen plan for innholdet i førskolen. Det er også utarbeidet et eget årshjul for overgangen mellom barnehage og skole i Bardu kommune. Innholdet i førskolen dreier seg hovedsakelig om begrepslæring og relasjonsbygging. Gjennom året er det lagt opp til flere fellessamlinger for skolestarterne fra alle barnehagene der de møtes til ulike aktiviteter. I mai er det overgangssamtaler med foreldrene. Her avtaler vi hvilke papirer som skal oversendes skolen. Dersom barn har spesielle behov, gjennomføres et dialogmøte med foreldre, barnehage og skole i februar. For kommende barnehageår er det ingen barn som skal starte på Nedre Bardu skole.

**Planlegging, vurdering, dokumentering**

Pedagogisk dokumentasjon brukes for å gi barna muligheten til å se sammenhengen i tilværelsen. Det være seg opplevelser, kunnskap og erfaringer. Kan også være et dokumentasjonsverktøy mellom foreldre og barn. Individuelle tilpasninger er også viktig. Barnehagen er opptatt av respekten for enkeltindividet og barns krav på privatliv og personvern.

* Årsplan er et arbeidsredskap for barnehagepersonalet og dokumenterer barnehagens valg og begrunnelser
* Vi utarbeider en aktivitetsplan ut fra satsningsområder og rammeplan, i tillegg tar vi med barns medvirkning.
* Vi jobber med tema og planer i fellesskap, det settes opp didaktisk plan for aktiviteter.
* Personalet har delt på ansvarsområder i årshjulet, der de har ansvaret for å planlegge aktiviteter, gjennomføre og evaluere ut fra rammeplanen.
* Månedsplaner kommer ut på e-post til foreldre/foresatte
* Produkter som barn lages henges opp i avdelingen
* Evaluering gjøres på avdelingsmøter/personalmøter
* Observasjoner/logg/(Alle med, tras)
* Barneintervju
* ½ års og helårs evaluering
* Elektronisk brukerundersøkelse

**Vår digitale praksis**

I Nedre Bardu barnehage har vi IPAD, smarttelefon og PC som digitale verktøy. Vi har også et dokumentkamerea, bie-boot til programmering og lysbord. De digitale verktøy brukes først og fremst til å lete etter informasjon eller bilder på nettet når vi arbeider med ulike tema eller når noen lurer på noe. Barna får ta med IPAD på tur for å dokumenter, bruke i pedagogisk virksomhet. Vi passer på å formidle digital dømmekraft og når det er naturlig snakker vi med barna om opphavsrett og kildekritikk.

**Bursdagsfeiring i barnehagen**

Vi har oppmerksomhet på barnet denne dagen. Vi markerer bursdagen med å henge opp flagg ved inngangsdøra, og en plakat på ytterdøra. Barnet får pynte bursdagskronen og vi har bursdagssamling. Til frukt blir det noe ekstra. Det er ikke anledning og dele ut bursdagsinvitasjoner i barnehagen.

**Noen av verktøyene våre**

* Språkløyper- en nettbasert kompetansehevingspakke for personalet som gir oss økt kunnskap og tips og ideer om gode måter å lese for barna på.
* Relafagsløyper - er laget på samme måte som språkløyper, men fokus er å øke personalets kompetanse innenfor realfag.
* BU- en systematisk måte å arbeide inn begreper på, og skal sikre at barna får den rette basisen for videre læring. Dette foregår i det daglige blant alle barna og systematisk i førskoleklubben.
* Steg- for steg og start som- et program som vi bruker i arbeidet med å utvikle barnas sosiale kompetanse. Start er «juniorprogrammet til Steg for steg for de minste barna.
* Alle med- et observasjonsverktøy for barnets helhetlige utvikling. Brukes av personalet for å se om det er noen områder barnet trenger å styrkes mer på enn andre.
* Språkkista, mattekiste, snakkepakke inneholder utstyr til å arbeide med språk, matematisk utvikling og opplegg tilpasset sosial kompetanse.
* Tras- et observasjonsverktøy spesielt for språklig og kommunikativ utvikling. Brukes etter avtale med foresatte dersom vi er usikre på ting i forbindelse med barns utvikling.
* Lekbasert læring- idehefte som går på sosial kompetanse, matematikk, språk og selvregulering.

**Samarbeidspartnere**

For å sikre barnets beste er det etablert et samarbeid mellom de ulike etatene som har med barn å gjøre. Våre samarbeidspartnere er:

* PPT- pedagogisk psykologisk tjeneste. Har spesialkompetanse både på språk og atferd. Det nye er at PPT skal inn i barnehagen og skolen, slik at man kan ha nærhet til støtte der man har behov for dette. Dersom det er enkeltbarn man har behov for å hjelpe vil det avtales med foreldre og vi må da ha tillatelse for å kunne ha hjelp av PPT.
* Helsestasjon, helsesykepleier og psykiatritjeneste
* Fysioterapeut
* Barneverntjenesten

**Sykdom**

Vi ønsker at dere alltid gir oss beskjed dersom barnet er sykt. Barnets allmenntilstand avgjør om barnet kan være i barnehagen. Det er helt annerledes å være i barnehagen enn hjemme dersom formen ikke er på topp. I barnehagen er det stor aktivitet og mange barn samlet, i motsetning til hjemme hvor det er stille og rolig. Vi ser at barn som kommer for tidlig tilbake ofte bruker lengre tid på å bli helt frisk igjen. For rask rekonvalesens og minimering av smitte ber vi om at dere overholder smittevernlegens anbefaling i forhold til de to vanligste sykdomsårsakene i barnehagen.

\* feber: Barnet må ha en feberfri dag hjemme før de kommer tilbake til barnehagen.

\* diaré og oppkast- det skal gå minimum 48 timer etter siste rennende avføring eller oppkast.

Det er spesielt viktig at det varsles om smittsom sykdom slik at barnehagen kan iverksette nødvendige rutiner for å hindre eller minimere smitte. Husk at barnehagen også kan ha barn som er ekstra sårbare for relativt ufarlige sykdomstilstander.

Barnehagen medisinerer ikke dersom det ikke er livsnødvendig. Slik medisinering skjer da etter opplæring av foreldre/helsepersonell.

Selv om det ikke er en sykdom, tar vi med hodelusa i dette punktet. Ved forekomst av hodelus MÅ barnehagen varsles og behandling iverksettes umiddelbart.

**Covid-19**

Det har vært et spesielt år i år med covid-19 å ta hensyn til. Vi må fortsatt ha fokus på hygiene og ber om at alle opprettholder håndvask når de kommer til barnehagen og håndvask når dere forlater barnehagen. I tillegg ber vi dere følge med på når vi kommer ut med informasjon. Dere kan også bruke hjemmesiden for å finne informasjon. Vi har lav terskel på at når de voksne blir syke må de holde seg hjemme, det betyr at vi i perioder vil ha vikarer i barnehagen. I forhold til når barna deres blir syke tenker vi det er viktig at vi har en god dialog og det er almenntilstanden og hvordan de har det i barnehagen som avgjør. Dersom dere er usikre på formen til barna er det fint om dere tester den ut hjemme en dag istedenfor barnehagen. Og husk dagen i barnehagen er helt annerledes enn dagen hjemme i rolige omgivelser.

Matpakker vil gjelde for barnehageåret 2020 – 2021. Det er viktig at matpakkene inneholder sundt og sammensatt kosthold.



Her er eksempel på hvordan vi jobber med RIS og fagområdene i Rammeplanen. Her er barna på tur med mikroskop og IPAD.

Vedlegg 1: Aktivitetsplan

Vedlegg 2: Eksempel på didaktisk plan

AKTIVITETSPLAN NEDRE BARDU BARNEHAGE 2020-2021.  
   
«*Oppmerksomt nærvær»*

|  |  |  |  |
| --- | --- | --- | --- |
| AUGUST | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **TILVENNING**          **TROLL**  Ansvarlig: Mona, Hanne og Renate | Ønsker barna velkommen tilbake fra ferie.  Ønsker nye barn velkommen og bruker tiden på å bli kjent.    Samler rekvisitter til temaet | 5. August:  Sem 2 år  15. August:  Jan Edward 2 år | Planleggingsdag 13. og 14. August |
| SEPTEMBER | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **TROLL**  Ansvarlig: Mona, Hanne og Renate      **BLÅLYSUKE**  **uke 38**  Ansvarlig: Mona og Renate | Utforske nærområdet med ulike trollaktiviteter.  Formingsaktiviteter knyttet til temaet troll.   Vi drar til brannstasjonen med alle barna.  Har brannøvelse, og blir kjent med Eldar og Wanja. | 8. September:  Hadi 3 år | Foreldremøte |
| OKTOBER | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **TROLL:**  Mona, Hanne og Renate          **FORUT**  Ansvarlig: Stine og Hanne | Øve på trolldansen til Dovregubbens hall.  Formingsaktiviteter knyttet til temaet troll. Avslutter tema troll med en trollfest.    Barna blir kjent med andre kulturer og dagliglivet til barn i andre land. Vi ser filmsnutter og hører historier om landet. |  | Foreldrekafè |
| NOVEMBER | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **MØRKETID:**  Ansvarlig: Sunniva og Nina | Vi lager lyslykter og synger mørketidsanger sammen med barna.  Vi baker mørketidsboller.  Vi går på refleksjakt. | 16. November  Abigail 4 år    17. November  Kasper 4 år | Foreldresamtaler |
| DESEMBER | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **JUL**  **Ansvarlig: Mona og Hanne** | Vi baker pepperkaker sammen med barna.  Har felles adventsstund hver mandag hvor vi tenner lys og synger adventssang.  Baker lussekatter til Lucia feiring.  Juleverksted med formingsaktiviteter. |  | Luciafrokost 11. Desember    Nissefest 17. Desember    Vi har fokus på å roe ned og kose oss sammen med barna i denne førjulstiden. |
| JANUAR | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **SOLFEST**  **Ansvarlig: Renate og Nina** | Vi har forberedelser og formingsaktiviteter knyttet til solfesten. |  | Vi tar solfest når vi ser sola, nærmere info kommer. |
| FEBRUAR | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **DINOSAURER**  **Ansvarlig: Stine, Sunniva og Nina**    **SAMISK UKE** Ansvarlig: Sunniva og Stine    **INTERNASJONAL MORSMÅLSDAG**  Ansvarlig: Mona og Sunniva | Aktiviteter knyttet til temaet      Vi markerer samefolkets dag 6. Februar      Vi markerer internasjonal morsmåls dag 21. Februar | 3. Februar:  Galad 4 år |  |
| MARS | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **DINOSAURER**  **Ansvarlig: Stine, Sunniva og Nina**    **VINTERAKTIVITETER**  **Ansvarlig: Renate og Nina**  **PÅSKE**  Ansvarlig: Hanne og Stine | Aktiviteter knyttet til temaet      Vi har vinteraktiviteter sammen med barna. Gå på ski, aking, lek i snøen.          Formingsaktiviteter og samlingsstunder knyttet til påske. | 16. Mars:  Sander 5 år |  |
| APRIL | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **DINOSAURER**  **Ansvarlig: Stine, Sunniva og Nina**    **HVITE UKER**  **(2 siste ukene)** | Aktiviteter knyttet til temaet      Barnas interesser i fokus | 9. April:  Hodal 3 år    16. April  Jakob Olay 4 år |  |
| MAI | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **Grunnlovsdagen**  **Ansvarlig: Mona og Sunniva** | Vi har formingsaktiviteter og samlingsstunder knyttet til 17. Mai. | 11. Mai:  Odin 3 år    25. Mai:  Esey 6 år |  |
| JUNI | | | |
| TEMA/AKTIVITETER: | HVA GJØR VI: | BURSDAGER: | ANNET: |
| **SOMMERAVSLUTNING**  **Koselig avslutning sammen med barna og foreldre**    **FORELDREDUGNAD**  Etter stenging (uten barn) | Grilling  Foreldre tar med kake | 15. Juni  Matilda    **JULI:**  1. Juli  Alexander 5 år    27. Juli  Matheo 2 år | Sommeravslutning        Dugnad |

Vi legger ved eksempel på hvordan en didaktisk plan ser ut, dette arket fylles ut av de som står som ansvarlig i planlegging av tema og aktiviteter. På den måten synliggjør vi hvilke fagområder og satsningsområder vi jobber med.

Didaktisk plan

|  |
| --- |
| TEMA:    OVERORDNEDE MÅL: |

|  |  |  |  |  |
| --- | --- | --- | --- | --- |
| MÅL | RAMMER og forutsetninger | HVA (INNHOLD) | HVORDAN (ARBEIDSMÅTER) | VURDERING |
|  |  |  |  |  |

**OVERORDNEDE MÅL:** De overordnede målene gir retning for hva en ønsker barna skal oppleve, erfare og få kjennskap til.

**MÅL:** Hvorfor? Målet med aktiviteten. Hva er hensikten med aktiviteten? Hva vil barna lære av aktiviteten?

**HVA:** Aktivitetens innhold. Hva skal du gjøre sammen med barna? Hvilket materiell skal du bruke?

**HVORDAN:** Arbeidsmåter i aktiviteten. Hvordan vil du gjennomføre denne aktiviteten?

**FORUTSETNINGER:** Utgangspunkt.

**RAMMEFAKTORER:** Hva du må ha på plass av det praktiske for å gjennomføre aktiviteten

**VURDERING:** Vurdere og evaluere aktiviteten. Reflektere over hva som gikk bra og hva som kunne bli gjort annerledes.